
ZAPISNIK 

12. sjednice Vijeća Mjesnog odbora Trpuci,
održane u petak, 28. svibnja 2022. godine
 s početkom u 18,00 sati.


Nazočni članovi Vijeća: Tomo Babić, Ivica Ferko, Zdravko Ferko, Tomislav Maceković i Dražen Matin.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dražen Matin, predsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 12. sjednicu Vijeća. Predlaže da se prije utvrđivanja dnevnog reda usvoji zapisnik 11. sjednice. Bez rasprave, jednoglasno (5 “za”), Vijeće prihvaća tekst zapisnika 11. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Predlaže dopunu dnevnog reda Prijedlogom zaključka o potrebi održavanja javnih zelenih površina u ulici Ferki i Trpučanskoj cesti. Članovi Vijeća jednoglasno (5 „za“) glasaju i prihvaćaju dopunu dnevnog reda – četvrta točka. Obzirom da nema dodatnih prijedloga, predsjednik Vijeća predlaže usvajanje dopunjenog dnevnog reda. Vijeće jednoglasno (5 “za”) utvrđuje

DNEVNI RED:

1. Izvješće sa 7. Koordinacije
2. Prijedlog zaključka o potrebi da se javne površine zazelene
3. Prijedlog zaključka o potrebi sanaciji prometnica
4. Prijedlog zaključka o potrebi održavanja javnih zelenih površina u ulici Ferki i Trpučanskoj cesti
5. Pitanja, prijedlozi i obavijesti

/ Prelazi se na rad po dnevnom redu /


Ad 1) Izvješće sa 7. Koordinacije

Predsjednik Vijeća izvještava članove Vijeća da se na 7. koordinaciji predsjednika Vijeća Gradske četvrti Brezovica i predsjednika vijeća mjesnih odbora, održanoj 26. svibnja 2022. govorilo o mogućnosti sadnje i rušenje stabala na javnim zelenim površinama. Predsjednik Vijeća Gradske četvrti Brezovica izvijestio je na koordinaciji o problemima Zagrebačkih cesta s nabavom asfalta, zatražio je od predsjednika da predlože sanaciju makadamskih puteva i bankina, to jest poslove koji se mogu izvesti bez asfalta.




Ad 2) Prijedlog zaključka o potrebi da se javne površine zazelene

Izvjestitelj je Dražen Matin
U raspravi sudjeluju: Tomo Babić, Ivica Ferko i Dražen Matin.
Vijeće glasa te jednoglasno (5 „za“) donosi:

ZAKLJUČAK
o potrebi da se javne površine zazelene

1. Vijeće Mjesnog odbora Trpuci sukladno nalogu Gradonačelnika Grada Zagreba dobivenom putem Gradskog ureda za obnovu, prostorno uređenje, graditeljstvo, komunalne poslove i promet – Sektora za građenje komunalne infrastrukture i održavanja javnoprometnih površina, javnih objekata i javne rasvjete raspravljalo je o potrebi da se javne površine na području Mjesnog odbora Trpuci ozelene sadnjom stabala.

2. Vijeće Mjesnog odbora Trpuci predlaže ozelenjivanje sljedeće javne površina:
- put u Obreščicu, k.č. 2234 k.o. Trpuci, istočno od dječjeg i sportskog igrališta uz put, 130m, sadnja listopadnih stabala (tip tulipanovac (Liriodendron tulipifera L.) ili nešto slično, 15x).  Vijeće Mjesnog odbora Trpuci moli da se prilikom planiranja sadnje kontaktira predstavnike vijeća mjesnog odbora kako bi se precizirala mikrolokacija i odredila vrsta stabala. 

3. Ovaj se zaključak dostavlja Vijeću Gradske četvrti Brezovica na daljnje postupanje.


Ad 3) Prijedlog zaključka o potrebi sanaciji prometnica

U raspravi sudjeluju: Tomo Babić, Ivica Ferko i Dražen Matin.
Vijeće glasa te jednoglasno (5 „za“) donosi:

ZAKLJUČAK
o potrebi sanaciji prometnica

1. Vijeće Mjesnog odbora Trpuci raspravljalo je o potrebi sanacija kolnika prometnica i makadamskih puteva na području Mjesnog odbora Trpuci.

2. Vijeće Mjesnog odbora Trpuci predlaže sanaciju kolnika prometnica na sljedećim lokacijama:
- Ulica Penarka, presvlačenje kompletnog asfaltnog sloja kolnika, širina 5 m, dužina 150 m.
Na dionici od raskršća s Trpučanskom cestom prema zapadu asfalt je gotovo u potpunosti ispucan, postoje otvorene udarne rupe i udubljenja ponegdje dublja od 15 centimetara. 
- Trpučanska cesta, sanacija/asfaltiranje udubljenja na kolniku. Neposredno prije raskršća s ulicom Horvati nastalo je udubljenje na kolniku (zbog klizišta), potrebno presvlačenje sloja asfalta u dužini 20 m, širina 3 m. Također, sanacija triju poprečnih prekopa na potezu od ul. Put u Čučev gaj do ul. Čučev gaj. Zbog neadekvatne sanacije prekopa od strane izvođača vodovodnih priključaka došlo je do ulegnuća sloja asfalta, te je nastala udarno ulegnuće na kolniku dužina 2x6m, širina 0,5 m cca. 
- Ulica Horvati, sanacija/asfaltiranje udubljenja na kolniku. Na potezu od raskršća s Trpučanskom cestom do prvog odvojka u smjeru zapada nastalo je niz značajnih udubljenja na kolniku, potrebno presvlačenje sloja asfalta 	u dužini 2x30 m, širina 3 m.
- Ulica Ključi, sanacija asfalta kolnika. Neposredno uz raskršće s ulicom Cerjani došlo je do oštećenja odnosno nestanka kompletnog sloja asfalta u dužini  20 m. Također, u ulici Ključi, sanacija/asfaltiranje dvaju poprečnih prekopa. Nakon izvođenja vodovodnih priključaka nisu asfaltirani prekopi.
- Ulica Cerjani, sanacija/asfaltiranje oštećenja asfalta udubljenja na kolniku. Na potezu od raskršća s ulicom Pod Gajom u smjeru Lipnice nastalo je nekoliko udubljenja na kolniku i oštećenja asfalta. Površina tri puta 30 m dužine, širine 2 m.
- Odvojak ulice Cerjani k.č. 2265 k.o. Trpuci, sanacija potrganog asfalta na samom raskršću s ulicom Cerjani, 10 m dužine, širine 3 m.

Vijeće Mjesnog odbora Trpuci predlaže sanaciju makadamskih puteva na sljedećim lokacijama:
- Ulica Vinešnjak II odvojak, izmještanje makadamskog puta. Put u naravi je izgrađen djelomično unutar privatne parcele, odnosno izvan granica predviđenog puta i javnog dobra. Traži se izmještanje puta s privatne parcele na javno dobro (pomak cca 2 m prema jugu u dužini 200 m i zacjevljenje  dvaju propusta). 
- Odvojak ulice Križanja u Gornjim Trpucima k.č. 1973. k.o. Trpuci, popravak i navoz šljunka, dužina 50 m, širina 3 m.
- Odvojak ulice Curek u Donjim Trpucima, k.č 2248 k.o. Trpuci, popravak i navoz šljunka, dužina 50 m, širina 3 m.

3. Ovaj se zaključak dostavlja Vijeću Gradske četvrti Brezovica na daljnje postupanje.


Ad 4) Prijedlog zaključka o potrebi održavanja javnih zelenih površina u ulici Ferki i Trpučanskoj cesti

U raspravi sudjeluju: Tomo Babić, Ivica Ferko i Dražen Matin.
Vijeće glasa te jednoglasno (5 „za“) donosi:

ZAKLJUČAK
o potrebi održavanja javnih zelenih površina u ulici Ferki i Trpučanskoj cesti

1. Vijeće Mjesnog odbora Trpuci raspravljalo je o potrebi obavljanja komunalne djelatnosti održavanja javnih zelenih površina na području ulice Ferki - uz bunar i Trpučanske ceste - uz vidikovac, površine koje su prethodno uređene sredstvima iz Plana komunalnih aktivnosti Gradske četvrti Brezovica.

2. Vijeće Mjesnog odbora Trpuci predlaže da se u Plan malih komunalnih akcija Mjesnog odbora Trpuci za narednu godinu uvrste poslovi i radovi održavanja javnih zelenih površina, košnje travnjaka na sljedećim lokacijama:
- ulica Ferki, okoliš javnog bunara, k.č. 2255/3 k.o. Trpuci, 160m2.
- Trpučanska cesta, okoliš vidikovca, k.č. 662 k.o. Trpuci, 700m2.

3. Ovaj se zaključak dostavlja Vijeću Gradske četvrti Brezovica na daljnje postupanje.


Ad 5) Pitanja, prijedlozi i obavijesti

Dražen Matin daje kratku informaciju o predviđenim asfalterskim radovima.

[bookmark: _GoBack]Daljnje rasprave nije bilo, te je Vijeće završilo s radom u 18,30 sati.

Zapisnik sastavio: 							     
Petar Vukelić

KLASA: 024-08/22-003/1145
URBROJ: 251-13-11-8-22-2
Donji Trpuci, 28. svibnja 2022.
  

                                     					          Predsjednik Vijeća
                                                                                                      Mjesnog odbora Trpuci
         
  Dražen Matin

